STEC เผยมีงานรอเซ็น 6 หมื่นลบ. คาดดัน backlog แตะ 1 แสนลบ.
STEC เผยมีงานรอเซ็น 6 หมื่นลบ. คาดดัน backlog แตะ 1 แสนลบ. รายได้ปี 61 พุ่งเป็น 2.5 หมื่นลบ.
15 ธ.ค. 2559

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC ระบุว่า บริษัทมีงานรอเซ็นสัญญาราว 6 หมื่นล้านบาท โดยรวมงานรถไฟฟ้าสีส้ม สายสีชมพู และสายสีเหลือง จึงเชื่อว่าจะช่วยผลักดันให้งานในมือ (backlog) ของบริษัทพุ่งขึ้นแตะ 1 แสนล้านบาท ขณะที่ในปี 60 บริษัทตั้งเป้าจะได้รับงานใหม่เข้ามาไม่ต่ำกว่า 5 หมื่นล้านบาท ซึ่งจะเข้าร่วมประมูลโครงการรถไฟทางคู่และรถไฟฟ้าสีม่วงใต้
โดยบริษัทยังคาดการณ์รายได้ในปี 61 ราว 2.5 หมื่นล้านบาท เติบโตต่อเนื่องจากปี 60 ที่น่าจะทำรายได้ 2.1 หมื่นล้านบาท หลังจากปี 59 รายได้ทรงตัวที่ราว 1.8 หมื่นล้านบาท